Derek Jones

**Cyn-berchennog Deri Deithio a'r garej. Cyn-wr Karen Parry a mab i Herbert Gwyther.**

Yn 1987 y cyrhaeddodd Derek Jones Gwmderi ac ar y pryd 'roedd yn gweithio fel gwas i Jean McGurk. Cymeriad digon amheus oedd Derek ar y cychwyn - bun gwerthu cyffuriau a chafodd ei ddal yn dwyn.

Wedi marwolaeth Herbert Gwyther yn Nhachwedd 1988, daeth tro mawr ar fyd Derek pan galwyd ef draw i weld cyfreithiwr, a hwnnw'n datgelu iddo ei fod wedi etifeddu £5000 ar ôl ei dad anhysbys. Aeth Derek i brynu motobeic newydd gyda'r arian hynny.

Daeth i'r amlwg fod y cynghorydd Stan Bevan yn gwybod am yr arian - roedd yn gyfrinach yr oedd Gwyther wedi rhannu gydag ef cyn iddo farw.

Aeth Derek ati i geisio darganfod pwy oedd ei dad, a chafodd ef a'i hanner chwaer, Carol, sioc fawr wrth ddarganfod mai'r cyn-gynghorydd Herbert Gwyther oedd ei dad.

Cymerodd Dora, gweddw Gwyther, Derek dan ei hadain a rhoddodd arian iddo gychwyn ei fusnes trin ceir ei hun. Datblygodd y busnes i fod yn garej lwyddiannus Cwmderi.

'Roedd Derek yn ffrindiau mawr gyda Meic Pierce am flynyddoedd maith cyn i Meic benderfynu dychwelyd i fyw i Sir Fôn.

### Perthynas a Menna

Dechreuodd Derek deimlo'n unig ac aeth Karen, oedd bellach yn gweithio yn y garej, ati i chwilio am gariad i Derek.

Yn 1995, ar noson allan gyda Tony Morgan cyfarfu Derek a Menna Evans ond anghofiodd ddweud wrth Derek ei bod yn briod. Yn dilyn noson lwyddiannus gorfododd Tony i Derek ffonio Menna i drefnu i'w gweld unwaith eto.

Dilynodd sawl dêt, gan gynnwys sawl pryd Bistro'r Deri Arms a trip o amgylch cefn gwlad gyda Tony a Karen yn gar clasurol Tony.

Wrth i'r berthynas ddatblygu dwedodd Menna gelwydd wrth Derek sef ei bod wedi gawhanu wrth ei gwr ac ei fod wedi bod yn camdrin tra'r oeddynt gyda'i gilydd.

Yn raddol roedd hi'n cwympo mewn cariad â Derek ond daeth sioc enfawr phan ddaeth Paul, ei gŵr, adref o'i waith ar y rigiau a'u darganfod yn y gwely gyda'i gilydd. Ymosododd ar Derek a malu ei fan.

Torrodd Derek ei galon ond roedd Menna'n benderfynol o achub ei perthynas. Cyfaddefodd Menna i bod wedi rhannu'r un clwyddau am ei phriodas gyda sawl dyn trso y blynyddoedd ond mai dyma'r tro cyntaf iddi syrthio mewn cariad. Penderfynodd Menna adael popeth a perswadiodd Derek i roi cyfle arall arni a gadael iddi symud i fyw ato.

Yn fuan iawn credai ei bod hi'n disgwyl, ond yn anffodus nid oedd yn feichiog o gwbl. Roedd hi'n dioddef o phantom pregnancy.

Torrodd Derek ei galon a phenderfynodd Menna ei adael. Ni welai unrhyw ddyfodol i'w perthynas.

### **Damwain Derek**

Yn 1996 prynodd Derek feic modur newydd, ond cafodd ddamwain weddol ddifrifol wrth fynd a Fiona Metcalfe am sbin. Torrodd ei goes a’i fraich ond cafodd ei ryddhau o’r ysbyty ar addewid o ofal gan Fiona a Mandy Roberts a oedd yn teimlo drosto.

Rhoddodd y merched rota at ei gilydd i fynd draw i helpu Derek yn rheolaidd drwy’r dydd ond wedi iddo gael cwymp arall cynigiodd Karen Parry gynllwyn o dra gwahanol. Mynnodd bod Derek yn symud i fyw at Mandy a Fiona dros dro fel y gallai gael gofal ar bob awr o’r dydd Gorfodai hithau ddychwelyd i weithio yn y garej yn lle Derek gan mai prentis yn unig oedd Alun.

Daeth Derek i fwynhau cwmni’r merched ag bu’n gwneud ati fod ei anafiadau yn waeth nag oedden nhw er mwyn cael aros yno am hirach. Pan ddaeth yr amser iddo gael tynnu’r cast oddi ar ei fraich cynllwyniai yntau a Gavin Roberts i gadw’r cast a’i roi’n ôl at ei gilydd er mewn twyllo’r merched a pharhau ei arhosiad yn y fflat.

Yn y pendraw daeth y merched ar draws ei dwyll ond wedi i Derek gyfaddef ei fod yn unig gytunodd y ddwy adael iddo aros gyda nhw tros y 'Dolig.

### Cyfeillgarwch a phriodas

Dros gyfnod sylweddolodd Derek ei fod mewn cariad â Karen a phriododd y ddau yn haf 1997. Ni pharodd y briodas yn hir gan i gamddealltwriaeth rhwng y ddau achosi damwain a laddodd eu cymydog, Gina Walters.

Aeth Derek drwy gyfnod anodd yn y Cwm ar ôl i Karen adael. Treuliodd gyfnod yn y carchar wedi iddo greu tystysgrif MOT ffug i Anita a chollodd y garej yn sgil hyn.

Fodd bynnag bu'n ailadeiladu ei fywyd yn y pentre ac cychwynodd gwmni tacsis 'Deri Deithio' ar y cyd gyda Meic Pierce.

### Ffrindiau neu gelynion?

Roedd Derek yn anlwcus pan fo merched yn y cwestiwn. Bu cryn densiwn rhyngddo ef a Bleddyn Matthews pan fu'r ddau'n cael perthynas ar yr un pryd â Menna, cyn gariad Derek.

Er hynny, bu Derek yn helpu Bleddyn i ddygymod a marwolaeth ei frawd Llew. Bu hefyd yn gefn i Meic a oedd yn teimlo'n gyfrifol am ei farwolaeth.